Pollard sr. ontken Bulls-skuif | Nuus24
Pollard sr. ontken Bulls-skuif
Kaapstad – André Pollard, pa van die Jong Bokke se losskakel Handré Pollard, het bewerings ontken dat sy seun 'n kontrak geteken het om vir die Bulls te speel, het die Keo-webtuiste berig.Verskeie mediaberigte het Woensdag bevestig dat die 18-jarige matrikulant van Paarl Gimnasium die Kaap in 2013 vir Pretoria gaan ruil.Die jong losskakel het blykbaar in 2010 tydens die Grant Khomo 0.16-week, waar hy die Westelike Provinsie verteenwoordig het, reeds gesprekke gehad met Heyneke Meyer (toe die Bok-breier nog die Bulls se direkteur van rugby was).Nietemin het Pollard sr. Woensdag in 'n verklaring, wat deur die WP-rugbyunie uitgereik is, ontken dat enige kontrak geteken is."Die Westelike Provinsie het 'n groot rol gespeel in Handré se ontwikkeling en ons waardeer dit regtig baie," het hy gesê."Maar ons sal tot Julie wag voordat 'n finale besluit gemaak is."Toe Barend van Graan, die Bulls se uitvoerende hoof, Woensdag oor die bewerings genader is, het hy gesê: "Soms is dit beter om eerder niks te sê nie. Ek het geen kommentaar nie. Dit is 'n sensitiewe kwessie."Lees verder.Vir die jongste sportnuus volg Nuus24Sport op Twitter.– Keo